Misdaad-baasbrein by Lephalale vasgetrek | Netwerk24
Deur Marthinus Koekemoer 18 Augustus 2019 17:16
Van die vuurwapens en ammunisie in die verdagte se besit waarop die polisie beslag gelê het. Foto: SAPD
Die verdagte (36) is in 'n gesamentlike klopjag van die Lephalale-honde-eenheid, misdaadvoorkomingseenheid, plofstofeenheid, plaaslike speurders en die Dierebeskermingsvereniging aangekeer.
Hy was in besit van onwettige vuurwapens, onder meer 'n 9 mm-pistool, 'n R1- en R4-aanvalsgeweer en nog twee kort gewere aangekeer. Daar is ook op verskeie rondes ammunisie beslag gelê.
"Ons ondersoek is nog nie afgehandel nie," sê kol. Moatshe Ngoepe, polisiewoordvoerder. "Ons moet nog vasstel waar die verdagte die gewere en ammunisie bekom het."